မပြောမပြီး မတီးမမြည်

မပြောမပြီး မတီးမမြည် သည် သည် မြန်မာဆိုရိုးစကား ဖြစ်သည်။ အဓိပ္ပာယ် “မပြောမပြီး မတီးမမြည်” ဆိုသည်မှာ အသံတစ်ခုခုကို ကြားလိုလျှင် တီးခတ်ရသကဲ့သို့ ကိစ္စတစ်ခုကို ပြီးမြောက်လိုလျှင် ပြောဆိုဆွေးနွေးရမည်ဟု ဆိုလိုသည်။ ပြောဆိုခြင်း၊ ဆွေးနွေးခြင်းသည် ပြဿနာများကို ဖြေရှင်းရန်နှင့် ကိစ္စရပ်များကို အောင်မြင်အောင် ဆောင်ရွက်ရန်အတွက် အရေးပါကြောင်းကို ဤဆိုရိုးစကားက ဖော်ပြသည်။ မပြောဘဲ နေခြင်းဖြင့် မည်သည့်အရာမျှ ပြောင်းလဲလာမည် မဟုတ်ကြောင်းကိုလည်း သွယ်ဝိုက်၍ ဆိုလိုသည်။ “မချည်မမြဲ”၊ “မဆွဲမပါ”၊ “မလာမရောက်” စသော ဆိုရိုးစကားများနှင့် တွဲဖက်၍လည်း အသုံးပြုလေ့ရှိသည်။ ကိုးကားချက်များ "ရှက်နိုင်ပါဘူးလေ၊ မပြောမပြီး၊ မတီးမမြည်၊ မချည်မမြဲ၊ မဆွဲမပါ၊ မလာမရောက် ဆိုသောစကား ထောက်၍ ပြောမှ သင့်လျော်မည်ဟု ကြံဆလျက် ပြောပြန်သည်မှာ…၊" [၁၂၆၈] နော၊ ပ။ ၉၉။ "မပြောမပြီး မတီးမမြည် ဆိုသလို ငါမပြောဘဲနေမှဖြင့် ကိုဘလွင်မှာ တိုး၍သာ ပူနေရတော့မည်၊ ပြောလိုက်တာပဲ ကောင်းလိမ့်မည်ဟု…၊" [၁၂၈၀] ဘလွင်။ ၁၇၁။ ကိုးကား Category:မြန်မာဆိုရိုးစကားများ